Valan-javaboarim-pirenen' ny Tendrombohitra Ambre

Ny Valan-javaboarim-pirenen' ny Tendrombohitra Ambre dia 38 km miala an'i Antsiranana, ao amin' ny tapany avaratr' i Madagasikara, ao amin' ny Faritra Diana, Distrikan' Antsiranana II ary akaikin' ny kaominina ambanivohitra manaraka ireto: Joffreville, Sakaramy, Bobakilandy, Anivorano-Nord, Antsalaka, Mosorolava, Ambondrona, Mahavanona, Anketrakabe, Mangaoka ary Antsahampano. Tantarany Ny ahavony dia 800 km hatramin' ny 1475 km ambonin' ny ranomasina. Mirefy 23010 ha ny velaran-tany misy azy, ka ny 18200 ha. ho an' ny Valan-javaboarim-pirenen' ny Tendrombohitra Ambre, ary ny 4810 ha ho an'ny Tahiry Manokan' ny Alan' i Ambre izay noforonina tamin' ny taona 1958 . Nandritra ny fanjanahantanin' i Madagasikara sy ny tany miankina, io valan-javaboary io dia fananana manokana naorin' i Angèle sy Maurice Hutin. Namboly hazo izy ireo ka anisan' izany ny Araucaria araucana, ny Cryptomeria japoneica, ny kininina voaszart (Corymbia citriodora). Biby sy zava-maniry Biby Anisan’ny lémuriens hita ao amin'ny valanjavaboarim-pirenen'ny tendrombohitra Ambre ny Eulemur coronatus izay fantatra amin’ny hoe varika satroboninahitra, ary ny Eulemur sanfordi izay antsoina hoe varika Sanford . Misy ihany koa ireo ,Biby mandady na mikisaka sy ny sahona miavaka, toy ny Brookesia minima izay isan’ny kamaleona kely indrindra eto Madagasikara, ny Furcifer pardalis izay malaza amin’ny lokony tsara tarehy, ary ny Mantella viridis izay sahona maintso tsy fahita firy.. Zava-maniry Ny zava-maniry hita ao amin’ny tendrombohitra Ambre dia ny Dypsis ambrosia izay karazana palmie tsy hita afa-tsy eto Madagasikara. Ahitana orkidé maro samihafa ihany koa any anaty ala mando matevina, toerana iray tena manankarena zava-maniry sy biby tsy fahita afa-tsy eto an-toerana, ka mahatratra mihoatra ny 80% ny tahan’ny endémisme. Misy koa ireo zava-maniry tsy fahita firy sy karazana ala mampiavaka ny tapany avaratr’i Madagasikar. Jereo koa Valan-javaboary Valan-javaboarim-pirenena Andasibe-Mantadia • Valan-javaboarim-pirenena Andohahela • Valan-javaboarim-pirenena Andringitra • Valan-javaboarim-pirenena Ankarafantsika • Valan-javaboarim-pirenen' ny Helodranon' i Baly • Valan-javaboarim-pirenena Isalo • Valan-javaboarim-pirenena Kirindy Mitea • Valan-javaboarim-pirenena Mananara-Avaratra • Valan-javaboarim-pirenena Marojejy • Valan-javaboarim-pirenena Masoala • Valan-javaboarim-pirenena Midongy Atsimo • Valan-javaboarim-pirenen' ny Tendrombohitra Ambre • Valan-javaboarim-pirenena Namoroka • Valan-javaboarim-pirenena Nosy Ve-Androka • Valan-javaboarim-pirenena Ranomafana • Valan-javaboarim-pirenena Tsimanampetsotsa • Valan-javaboarim-pirenena Zahamena • Valan-javaboarim-pirenena Zombitse-Vohibasia Loharano